Koprivničko-križevačka županija, Upravni odjel za prostorno uređenje, gradnju, zaštitu okoliša i zaštitu prirode na temelju članka 160. stavka 1. i članka 162. Zakona o zaštiti okoliša („Narodne novine“, br. 80/13, 153/13 i 78/15), članka 13. Uredbe o procjeni utjecaja zahvata na okoliš („Narodne novine“ br. 61/14 i 3/17) i članka 16., stavka 1.,3., i 4. i članaka 18., 19., 20. i 21. Uredbe o informiranju i sudjelovanju javnosti i zainteresirane javnosti u pitanjima zaštite okoliša („Narodne novine“, br. 64/08) objavljuje

  **Obavijest o**

 **JAVNOJ RASPRAVI**

**o Studiji utjecaja na okoliš razrade i eksploatacije na budućem**

**eksploatacijskom polju ugljikovodika „Jankovac“,**

 **Općina Sokolovac i Općina Rasinja, Koprivničko-križevačka županija**

I.

Studija utjecaja na okoliš razrade i eksploatacije na budućem eksploatacijskom polju ugljikovodika „Jankovac“, Općina Sokolovac i Općina Rasinja (u daljnjem tekstu: Studija) izrađena od ovlaštenika, Dvokut-Ecro d.o.o., Trnjanska 37, Zagreb, nositelja zahvata tvrtke INA-Industrija nafte d.d., Avenija Većeslava Holjevca 10, Zagreb, temeljem Odluke Ministarstva gospodarstva i održivog razvoja, KLASA: UP/I 351-03/22-08/20, URBROJ: 517-05-1-1-23-18 od 3. travnja 2023. godine, upućuje se na **javnu raspravu u trajanju od 30 dana.**

II.

Javna rasprava i javni uvid u Studiju održati će se u periodu **od 27. travnja do 26. svibnja 2023. godine**. **Javni uvid** u Studiju može se izvršiti za vrijeme trajanja javne rasprave, svakog radnog dana od 8,00-14,00 sati u prostorijama **Koprivničko-križevačke županije, Antuna Nemčića 5, Koprivnica**, **Upravni odjel za prostorno uređenje, gradnju, zaštitu okoliša i zaštitu prirode, soba 39, I. kat** te u službenim prostorijama **Općine Sokolovac, Trg Tomislava Bardeka 8, Sokolovac i Općine Rasinja, Trg Sv. Florijana 2. u Rasinji**. Na javnom uvidu bit će izložena jedna cjelovita Studija i jedan ne-tehnički Sažetak Studije s priloženom knjigom primjedbi, osim u općinama gdje će uz knjigu primjedbi biti izložen po jedan ne-tehnički sažetak Studije. Studija će danom početka javne rasprave biti dostupna javnosti i na mrežnim stranicama Ministarstva ([www.mingor.hr](http://www.mingor.hr)), Koprivničko-križevačke županije ([www.kckzz.hr](http://www.kckzz.hr)) te Općine Sokolovac i Općine Rasinja.

 III.

**Javno izlaganje** o Studiji održati će se **dana 3. svibnja (srijeda) 2023.** **godine** s početkom u **11,00 sati**, **u prostorijama Koprivničko-križevačke županije, soba 28** (**velika sala za sastanke**, prednji dio zgrade, I. kat). Na javnom izlaganju biti će nazočni predstavnici nositelja zahvata i izrađivača Studije te će neposredno davati odgovore i raspravljati o pitanjima postavljenim od strane nazočne javnosti i zainteresirane javnosti.

 IV.

Pisana mišljenja i primjedbe na Studiju moguće je upisati tijekom javnog uvida u knjigu primjedbi ili slati poštom u Upravni odjel za prostorno uređenje, gradnju, zaštitu okoliša i zaštitu prirode Koprivničko-križevačke županije, A. Nemčića 5., Koprivnica, **zaključno sa zadnjim danom javne rasprave**. Svi prijedlozi, mišljenja i primjedbe koji ne budu dostavljeni u roku, čitko napisani i potpisani s adresom, neće se uzeti u obzir u pripremi izvješća o javnoj raspravi.

V.

Ova obavijest biti će objavljena oglasom u tisku „Večernji list“, na oglasnim pločama i mrežnim stranicama Ministarstva, Županije i jedinica lokalne samouprave, najkasnije 8 dana prije početka javne rasprave.

KLASA: 351-03/23-01/39KOPRIVNIČKO-KRIŽEVAČKA ŽUPANIJA

URBROJ: 2137-05/03-23-2  *Upravni odjel za prostorno uređenje, gradnju,*

Koprivnica, 14. travnja 2023.  *zaštitu okoliša i zaštitu prirode*